Vysoká škola zdravotníctva a sociálnej práce sv. Alžbety, n.o. Bratislava

**Detašované pracovisko bl. Sáry Salkaháziovej Rožňava**

**UČEBNÝ PLÁN PREDMETU**

***Názov predmetu:* PENITENCIÁRNA A POSTPENITENCIÁRNA SOCIÁLN PRÁCA**

***Vyučujúci:*** **doc. ThLic. Mgr. Peter Laca, PhD.**

***Podmieňujúce predmety:*** Bez podmienenia

***Študijný program:*** Sociálna práca ***Forma štúdia:*** externá-bakalárske

***Kategória predmetu:*** Povinný ***Obdobie štúdia:*** 1. ročník /ZS

***Forma výučby:*** prednáška/cvičenia ***Rozsah výučby:*** 1/1 hod.

***Forma ukončenia:*** **skúška**/ klasifikovaný zápočet ***Počet kreditov:* 4 kredity**

|  |  |
| --- | --- |
| ***Dátum prednášky / cvičenia:***  | ***Obsah prednášky / cvičenia*** |
|  | **Penitenciárna a postpenitenciárna starostlivosť -** úvod do predmetu,vymedzenie pojmov penitenciárna a postpenitenciárna starostlivosť, charakteristiky realizovanej penitenciárnej a postpenitenciárnej starostlivosti, charakteristika a rozlíšenie kriminality, základné telesné typy kriminálnych osôb. |
|  | **Odsúdené osoby a ich práva -** páchateľ a trestný čin, rozdiel medzi trestným činom a prečinom, základné typy páchateľov trestných činov, reakcie na väzbu (agresia, únik, vznik reaktívných psychických porúch neurotického charakteru), účel trestu odňatia slobody, trest odňatia slobody a jeho funkcie, ochrana práv odsúdených, základné sociálne práva. |
|  | **Slovenské väzenstvo -** vonkajšia a vnútorná diferenciácia výkonu trestu odňatia slobody, výkonu väzby a výkonu trestu odňatia slobody a oboznámia sa so zákonom stanovenými metódami sociálnej práce v penitenciárnej praxi a ďalšími špeciálnymi technikami, ktoré sa v nej uplatňujú. Výkon trestu odňatia slobody v 18 zariadeniach - *ústavy na výkon trestu odňatia slobody, ústav na výkon trestu odňatia slobody pre mladistvých a nemocnica pre obvinených a odsúdených.* |
|  | **Právne predpisy** - právna úprava podmienok výkonu trestu odňatia slobody - primárne dokumenty: Zákon **č. 475/2005 Z. z.** ***o výkone trestu odňatia slobody*** a o zmene a doplnení niektorých zákonov; Poriadok výkonu trestu odňatia slobody, ktorého základom je Vyhláška Ministerstva spravodlivosti Slovenskej republiky **č. 368/2008 Z. z.**. Ďalšie základné právne predpisy priamo dotýkajúce sa výkonu trestu odňatia slobody: Ústava Slovenskej republiky - ústavný zákon NR SR č. 460/1992 Zb. v znení neskorších ústavných zákonov; Zákon **č. 300/2005 Z. z.** Trestný zákon v znení neskorších predpisov; Zákon **č. 301/2005 Z. z.** Trestný poriadok v znení neskorších predpisov. |
|  | **Personál** **v zariadeniach** **na výkon trestu odňatia slobody** - výkon trestu odňatia slobody zabezpečovaný Zborom väzenskej a justičnej stráže - ozbrojený bezpečnostný zbor - pozícia, určenie, pôsobnosť, právomoci a povinnosti jeho príslušníkov - upravené zákonom **č. 4/2001 Z. z.** o Zbore väzenskej a justičnej stráže., ďalší personál: *sociálny pracovník, psychológ, lekár, pedagóg, kňaz.* Pomoc personálu odsúdeným na adaptáciu vo väzenskom prostredí. |
|  | **Sociálna práca v penitenciárnej starostlivosti - s odsúdenými -** sociálna práca v trestnom práve, práca s páchateľmi trestných činov v dobe od obvinenia až po ukončenie výkonu trestu. Metódy sociálnej práce v penitenciárnej praxi a ďalšie špeciálne technikyi, ktoré sa v nej uplatňujú. *Sociálna práca* vo výkone trestu v zmysle Vyhlášky Ministerstva spravodlivosti Slovenskej republiky **č. 368/2008**, ktorou sa vydáva Poriadok výkonu trestu odňatia slobody. Sociálna práca s odsúdenými realizovaná v zmysle Rozkazu generálneho riaditeľa Zboru väzenskej a justičnej stráže **č. 66/2015** o sociálnej práci v Zbore väzenskej a justičnej stráže. |
|  | **Sociálna práca v postpenitenciárnej starostlivosti - s prepustenými -** spôsob výkonu postpenitenciárnej sociálnej práce prostredníctvom mediácie a probácie, orgánmi štátnej a verejnej správy i mimovládnych organizácií. Metódy a formy sociálnej práce v práci s prepustenými na úrovni resocializácie, rehabilitácie a integrácie. |
|  | **Sociálny pracovník -** postavenie sociálneho pracovníka pri práci s odsúdenými a prepustenými, jeho úlohy a kompetencie. Základné stratégie v práci sociálneho pracovníka s odsúdenými. Pomoc sociálneho pracovníka klientovi pri začlenení do spoločnosti po jeho prepustení z VTOS. Resocializačný príspevok a ubytovanie klientov po prepustení z výkonu väzby.  |
|  | **Záverečný test/ústna skúška. Ukončenie predmetu.** |

***Podmienky pre absolvovanie predmetu:***

1. Na absolvovanie predmetu je potrebná minimálne 50 % aktívna účasť na prednáškach. Neúčasť na prednáškach musí byť riadne ospravedlnená u vyučujúceho, ktorý určí náhradu v zodpovedajúcej forme - vypracovanie seminárnej práce na zvolenú tému.

2. Vypracovanie zadaných úloh určených počas prednášky.

3. Záverečný test / ústna skúška.

4. Kredity nebudú udelené študentovi, ktorého vedomosti budú hodnotené na 60 % alebo menej. Na hodnotenie **A** je potrebné dosiahnuť **91% – 100%** celkového hodnotenia; **B:** **81% – 90**%; **C: 73% – 80%**; **D: 66% – 72%;** **E:** **61% – 65%** celkového hodnotenia.

**Hodnotenie – ukončenie predmetu: Test/ústna skúška**

Test pozostáva z 10-tich otázok , v testoch je buď 10 otvorených alebo 10 zatvorených otázok. Každá správne a vyčerpávajúco zodpovedaná otázka má hodnotu **1 bodu.** Spolu je možné získať **10 bodov.** Pri otvorených otázkach, kde nie je presne, vyčerpávajúco a jasne zodpovedaná otázka - je hodnota bodu adekvátno percentuálne krátená - teda znížená.

***Odporúčaná literatúra:***

LACA, P. 2014. *Sociálny pracovník ako súčasť pomoci osobám v penitenciárnej a postpenitenciárnej starostlivosti*. In: *Sociálna pedagogika v penitenciárni praxi*. Brno : Institut mezioborových studií Brno, 2014. ISBN 978-80-88010-00-5.

VANKOVÁ, K. 2019*. Postpenitenciárna starostlivosť v kontexte sociálnej práce a sociálnych služieb.* Nitra : FSVaZ, 2019. ISBN 978-80-558- 1453-7.

KLESKEŃ, L. 2016. *Sociálna práca s obvinenými, odsúdenými a prepustenými*. Ružomberok, IRIS Bratislava 2016. ISBN 9788089726561.

ÚSTAVA SLOVENSKEJ REPUBLIKY – ústavný zákon NR SR č. 460/1992 Zb. v znení neskorších ústavných zákonov.

.ZÁKON č. 475/2005 Z .z. o výkone trestu odňatia slobody v znení zák. č. 93/2008 Z. z.,

ZÁKON č. 221/2006 Z. z. o o výkone väzby v znení zákona č.127/2008 Z .z.

ZÁKON č.550/2003 Z. z. o probačnej a mediálnej službe.

ZÁKON č. 300/2005 Z. z. Trestný zákon v znení neskorších predpisov.

ZÁKON č. 301/2005 Z. z. Trestný poriadok v znení neskorších predpisov.

ZÁKON č. 305/2005 Z. z. o sociálno-právnej ochrane detí a o sociálnej kuratele.

VYHLÁŠKA MINISTERSTVA SPRAVODLIVOSTI SR č. 368/2008 Z .z., ktorou sa vydáva Poriadok výkonu trestu odňatia slobody.

VYHLÁŠKA MINISTERSTVA SPRAVODLIVOSTI SR č. 437/2006 Z. z., ktorou sa vydáva Poriadok výkonu väzby v znení Vyhlášky Ministerstva spravodlivosti SR č.361/2008 Z. z.

ZBIERKA ROZKAZOV generálneho riaditeľa Zboru väzenskej a justičnej stráže (RGR č. 60/2010) o sociálnej práci v Zbore väzenskej a justičnej stráže – ZÁSADY sociálnej práce s obvinenými a odsúdenými.

Posledná úprava: 25.09.2023